Document ID: /roh_data/filtered/fineweb-2-filterrobots_roh.jsonl.gz/64886

La cussagliaziun da genituors es üna spüerta per sustegner a famiglias ed il prüm post da consultaziun per dumondas da tuot gener i’l sectur da la promoziun tampriva, da la naschentscha fin a tschinch ons. Quistas cusgliadras sun specialistas da professiun. La cussagliaziun da genituors es voluntaria, gratuita e confidenziala e vain sustgnüda da l’uffizi da sandà dal Grischun.
Svilup ed educaziun
Dar bruost, nudrimaint, promoziun dal movimaint
Promoziun da la sandà e prevenziun
Protecziun dals uffants e famiglia
Cussagliaziun
Las cussagliaziuns han lö mincha jada davo üna cunvegna da termin precedainta.
Telefon
Ellas/Els pon contactar a nus adüna per telefon.
Ils mails vegnan lets e respus regularmaing. Per dumondas urgiaintas Tillas/Tils giavüschain nus da’ns telefonar.
Visitas a chasa
Sün giavüsch da la famiglia po avair lö il prüm discuors da cussagliaziun a chasa i’l ambiaint familiar. Ulteriurs termins han lö per regla i’l post da cussagliaziun. Tenor cunvegna sun pussiblas però eir ulteriuras visitas a chasa.
Sun las cusgliadras suottamissas a l’oblig da taschair?
Schi, plainamaing. L’oblig da taschair e la protecziun da datas vain adüna garanti. Las cussagliaziuns pon avair lö eir anonimamaing.
Po impè da la mamma eir gnir il bap o la nona a la cussagliaziun?
Natüralmaing.
Pon eir frars e sours gnir cun mai?
Quai es permiss. Nus racumandain però da manar a la cussagliaziun be ils uffants chi han da far dumondas.
Es quai adüna gratuit, listess quantas dumondas ch’eu n’ha?
Schi. La spüerta es adüna gratuita.
Mia amia ha dumondas, nu sa però tudais-ch. Che po ella far?
Nus pudain far gnir traducturs interculturals a las cussagliaziuns. Ch’Ella/El s’annunzcha per plaschair per l’ulteriur proceder directamaing pro la cusgliadra.
Fan Ellas eir visitas da chasa?
Schi. Ch’Ella/El legia per plaschair “Co agisch eu, sch’eu giavüsch üna cussagliaziun?”
Che n’haja da far sch’eu n’ha ün cas d’urgenza medicinal pro l’uffant?
Ch’Ella/El contactescha seis meidi d’uffants / meidi da chasa. In cas cha quist nun es ragiundschibel:
Telefon da cussagliaziun per cas d’urgenza d’uffants 0900 25 66 11 (oblià da surtour ils cuosts)
meidi d’urgenza 144
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.